A BIZOTTSÁG HATÁROZATA
(2006. december 22.)
Bulgária és Románia csatlakozása következtében a 2002/459/EK határozatnak a Traces számítógépes hálózat egységeinek jegyzékét érintő kiegészítések tekintetében történő kiigazításáról
(az értesítés a C(2006) 6810. számú dokumentummal történt)
(EGT vonatkozású szöveg)
(2007/13/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási szerződésére és különösen annak 4. cikke (3) bekezdésére,
tekintettel Bulgária és Románia csatlakozási okmányára és különösen annak 56. cikkére,
mivel:
(1)
A 2005-ös csatlakozási okmány nem rendelkezett a Bulgária és Románia csatlakozása következtében kiigazítandó egyes jogi aktusok szükséges kiigazításairól. E kiigazításokat a csatlakozás előtt el kell fogadni annak érdekében, hogy a csatlakozás időpontjától alkalmazandók legyenek.
(2)
Az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelv (1), és különösen annak 20. cikke (1) bekezdése előírja a tagállamok állat-egészségügyi hatóságait összekötő számítógépes hálózat létrehozását.
(3)
Az ANIMO számítógépes hálózat egységeinek felsorolásáról és a 2000/287/EK határozat hatályon kívül helyezéséről szóló, 2002. június 4-i 2002/459/EK bizottsági határozat (2) meghatározza az ANIMO rendszer egységeinek jegyzékét és azonosítását.
(4)
A Traces rendszer bevezetéséről és a 92/486/EGK határozat módosításáról szóló, 2004. március 30-i 2004/292/EK bizottsági határozat (3) előírja az állatok és az egyes termékek mozgásának nyomon követése céljából létrehozott Traces számítógépes rendszer alkalmazását a Közösségen belüli kereskedelem, illetve a behozatal során.
(5)
A Traces számítógépes rendszer működésének biztosítása érdekében azonosítani kell a Bulgáriában és Romániában található különböző egységeket.
(6)
Ezért a 2002/459/EK határozatot ennek megfelelően módosítani kell.
(7)
Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/459/EK határozat melléklete az e határozat mellékletének megfelelően módosul.
2. cikk
Ez a határozat Bulgária és Románia csatlakozási szerződése hatálybalépésének feltételével és időpontjától alkalmazandó.
3. cikk
Ennek a határozatnak a tagállamok a címzettjei.
Kelt Brüsszelben, 2006. december 22-én.